ايها الاخوة تبقى لي كلمة آآ اللي هي تتعلق العلاقة بين الفكر الاسلامي الفكر والفقه الاسلامي. خطأ المفكرين اليوم انهم يتصورون ان الفكر الاسلامية يؤخذ من النصوص مباشرة. بينما الصحيح ان الفكر الاسلامي يؤخذ من الفكر
اقهر اللي هو جاي من النصوص. يبقى الترتيب كده. قرآن وسنة هي دي اللي اسمها النصوص. قرآن نص قرآني نص من الحديث وبعدين في حاجة اسمها فقه اللي هو بيفهم القرآن والسنة لان ده له شروط لازم يبقى بيفهم لغة عربية كويس وفاهم تفسير كويس وفاهم
حديث كويس وفاهم كده. وبعدين في بقى الفكر الاسلامي اللي ياخد من هذا ويفهم زي ما انا بعمل كده ان انا اقعد اقول لكم الموازين والمقاييس والمقاييس والكلام ده. خطأ الفكر الاسلامي حاليا الناس اللي هم بيقولوا
مفكرين اسلاميين وان شاء الله هم ناس صالحين وطيبين ومباركين ان شاء الله. هؤلاء يا اخواني خطأهم وانهم قفزوا على الخطوة الوسطى. بدون ان يحفظوا القرآن ولا ان يعرفوا اللغة العربية
يفسر بها القرآن ولا ان يعرفوا علم الحديث ولا علم التفسير ولا مؤهلات قفزوا مباشرة من النصوص الى عقولهم فما مروش بمرحلة التخصص واضحة ولا مبهمة؟ واضح؟ ادي الغلطة بسيطة. لحزة واحدة بقى
انا مفكر والفقهاء جامدين وما فيش هم بيعرفوا قرآن وسنة ولغة عربية وكله تمام بس بصراحة شغالين على الفقه القديم تتعتعهم مش راضيين يتعتعوا مش راضيين يتطوروا ويقولوا مش فاهمين الدنيا
اقول لك ماشي دورك حينئذ انك تعمل ايه معهم؟ اتخانق معهم. ايها الرجل العامي الرجل اللي من الشارع. قل له يا مولانا ده كان زمان دلوقتي فيه كزا يقوم يقول لك هو. تقوم تقول له يقول لك لحد ما تحركه. وانا ضربت مثلين تلاتة قبل
كده واضحين جدا. انا رحت للدكتور يا دكتور انا عيان. اداني ست ادوية. رحت صرفت الروشتة وخدت الادوية سخنت اترعشتوا والدنيا بازت لا قدر الله. رحت للدكتور. قلت له ازاي يا دكتور تديني كده؟ ده حصل لي كزا. يقول لي الله لازم انت عندك حساسية
الفلاني قل له كمان الحاجة الفلانية حصلت يقول لي طب على كل حال خلاص ما يجراش حاجة شل ده وشيل ده شال لي اربع ادوية وراح حاطط لي اربعة بدلهم وبقت روشتة تلتينها متغير يا اخوانا تلتينها. متغير. واستقام امري. مين
اللي سبب تغيير الروشتة المريض هو اللي راح اتخانق. انما اللي يكتب الروشتة لازم هو الدكتور. المريض مش هو هيتخانق لنفسه يروح مغير الروشتة ومدي روشتة هو. واضح؟ انا جبت مهندس، انا الحمد لله يا باش مهندس بقى عندي دلوقتي حوالي عشرين
مليون جنيه. واشتريت ارض رائعة على مش عارف ربوة ايه وتل ايه وعايزك تبنيها لي. راح عمل لي الرسم المهندس استاز العمارة في كلية الهندسة اللي بنى قصر ايه في فرنسا وقصر ايه في سويسرا؟ لما عملوا لما جيت انا قدام الرسم بتاعه كده
قلت ايه الكلام الفارغ ده ؟ بقى انا صارف عشرين مليون جنيه عشان ابني قصر. وعامل لي هو المدخل بتاعه في الجنب ده انا عايز اتباهى به عايز اتكبر على الخلق به. انا عايزه كده في اعمدة وله قبة ومدخل وشيء مزهل. وفي الوسط وقدامه
كان للعربيات وحاجة طالعة اقوم اروح له هو مش انا اللي برسم بروح له هو. اقول له ايه اللي انت عملته ده يقول لي ما انا حبيت اسيب لك الوجهة عشان تعمل فيها محلات تجارية لمحل بيتباع لوحده بعشرة مليون وخمستاشر مليون. فانا بعمل لك عشان مصلحتك التجارية
اقول له المصلحة التجارية ايه؟ ده انا كنت ببيع اعوض قصب على الناصية في بلدنا. ما صدقت بقى عندي قصر عايز اتكبر. ولا يدخل الجنة من كان في قلبه مثقال ذرة من كبر. فانا عايز اقسم محلات ايه؟ انا عندي فلوس انا عايز كبر. يقول لك انا اسف جدا ما خدتش بالي
انه الكبر هو اعتبارك ويعدل الرسم. مين اللي عدله؟ مش انا. وان كنت انا السبب. انما المتخصص. فالمفكر عمله انه اذا وجد الفقيه غير مطابق لروح العصر ان يشغب عليه وان يقول له لو سمحت الكلام
حدث فيه تغيرات والفقيه كما قلت من قبل الحقيقة النقطة دي بالزات انا زكرتها قبل كده يعني انه قد يستجيب وقد لا يستجيب از يستجيب ويقول لأ اللي انت بتقوله غلط وجاي تصحح لي وهكزا. انما عندنا بعض الكتب ان شاء الله انا هقولها لكم باسمائها بازن الله اللي
مؤلفينها ناس ممتازين محترمين لا ازكي على الله احدا لكن اعتقادي فيهم ان هم صالحين مخلصين بس قايلين كلام فارغ. اه والله. عن حسن نية. لكن بيقولوا كلام فارغ. كلام غلط. والكتاب ده بالزات اللي في زهني
انا باكلمكم دلوقتي لما رحت له كنت رايح نفسي يطلع صح. لانه وصل الى حكم الحقيقة انا كنت عايزه الحكم ده فكان نفسي يطلع صح. انما لما قريته قلت ايه الكلام الفارغ ده؟ يحطوا حكم فقهي وهو مش فقيه
بيبني عمارة وهو مش مهندس. بيكتب روشتة وهو مش طبيب. فاعتبره يا اولي الابصار